Glosa

**Glosa** es un lingua aidante internasional. El es un lingua isolante: Ave no afisas o alteras a parolas, donce parolas reteni sempre se forma orijinal. En loca, paroletas e la ordina de parolas indica roles gramatical.

## Istoria
### Interglossa
Profesor engles Lancelot Hogben ia crea interglossa en cuando el ia vijila per focos su la teto de la Universia de Aberdeen en la Gera Mundal Du. El sutrae tota afisas e alteras de parolas, inspirada par la publici de **latino sine flexione** par Peano en 1905, ma el ia deside redui la lista de parolas a 880 parolas simple. El publici se ideas en 1943 como "Interglossa: A draft of an auxiliary for a democratic world order, being an attempt to apply semantic principles to language design" (Pelican Books).

### Glosa
Con la permete de Hogben, Ronald Clark e Wendy Ashby boni interglossa. En 1972, la prima article sur glosa ia es publicida. Cuando Hogben ia mori en 1975, Clark e Ashby ia deside cambia la nom de la lingua a glosa (car cambias no plu pote es aprobada par Hogben) e los ia altera la spele per es plu fonetical. Los proba la lingua par usa la persones de se vileta en England.

## Vista jeneral
En glosa, la parolas reteni se forma orijinal, sin conserna de se roles en la frase. La mesma parola pote funsia como un nom, un verbo, un ajetivo, un averbo, o un preposada. pe: **oku** es oio, otical, regarda, vide, videta.

Paroletas e la ordina de parolas indica la detalias de gramatica.

La ordina de parolas es sujeto-verbo-ojeto. Determinantes e ajetivos presede normal nomes, e paroletas de tempo e averbos presede normal verbos.

Glosa es scriveda en la alfabeta latina, sin leteras spesial e leteras duple, e la regulas de pronunsia es simple e regulal.

La plu de parolas en glosa es de radises latina e elenica.

## Spele e pronunsia

On pronunsia separada la vocales duple.

X, cuando el comensa un parola, pote es pronunsiada como Z.

### Asentua
La asentua es sur la vocal ante la consonante ultima, esetante si ave no consonante pos la vocal prima. En esta caso, la asentua es sur la vocal prima.

## Crea de parolas
Per crea un parola composada en glosa, on combina simple parolas esistente. Pe:
:pe - person, person ci..., -or, -iste (de *persona* - person)
:an - om, mas (de *andros* - om)
:fe - fem, fema
:do - casa, casa de, construida, -eria (de *domo* - casa)
:bo - boteca, boteca de, -eria (de *boteka* - boteca)
:lo - loca, loca de, area, -eria

Donce:
:stude-pe - studiante, on ci studia
:stude-fe - studiante fema
:stude-an - studiante mas
:stude-do - scola, biblioteca
:sko-do - scola
:bibli-do - biblioteca
:bibli-bo - libreria
:pato-do - ospital (de pato - maladia, do - construida)
:oku-tegu - palpebra (de tegu - covre, oku - oio)
:agri-lo - cultiveria (de agri - cultiva, lo - loca)
:vespera-vora - come de sera (de vespera - sera, vora - come)

## Gramatica
### Pronomes personal

### Verbos
En glosa, esta paroletas indica la tempo, moda, e aspeta de la verbo:
:pa - ia (pasada)
:fu - va (futur)
:nu - aora
:sio - ta... si
:du - continua
:nu pa - ja

(Su "parola presedente", -/x sinifia ce la "x" es elejable, no nesesada. Su "esemplo en glosa", (x) sinifia la mesma.)

Glosa ave esta verbos aidante:
:debi - debe
:nece - nesesa
:lice - pote (ave permete)
:posi - posable
:pote - pote
:more - abitual, comun
:volu - vole, desira
:hedo - gusta
:tende - intende
:feno - pare
:proto - comensa
:prepara - prepara
:dura - continua
:no-dura - para
:spe - espera
:tenta - atenta

### Ajetivos
Ajetivos no varia per acorda con se nomes. Jeneral, los presede la nom. Ma cuando un numero es un numero ordinal, el vade pos la nom:
:Mi fu lekto mo bibli = Me va leje un libro
:Mi fu lekto u bibli mo = Me va leje la libro un

Per nega la ajetivo o per indica la sinifia oposante, ajunta **no-** ante la ajetivo:
:kali - bela
:no-kali - fea

### Determinantes
:u *(un ante vocales e h)* - un, la
:plu - alga... -s, la... -s (indica la pluralia; usada sola cuando nesesada)
:u-la = acel
:plu-la = acel ..... -s
:u-ci = esta
:plu-ci = esta ..... -s

### Averbos
:po-kron = tarde
:pre-kron = temprana
:pa-di = ier
:nu-di = oji
:fu-di = doman
:imedia = pronto

### Conjuntas
:akorda-co = de, seguente
:alelo = la un la otra
:alo = o
:alo... alo = o... o
:alora = donce
:anti-co = an tal
:e = e
:fini-co = final
:hetero-co = si no
:ja = ja
:kaso = per la aveni
:ko-co = ance
:klu = an
:ni... ni = no... no
:pene = cuasi
:po-co = pos cuando
:posi = posable
:plus-co = plu
:qasi = como si
:sed = ma
:si ne... = si no
::ne... si = si... no
:vice = en loca de

### Corelatas
Un corelata es un parola ce es usada per demanda o responda a un demanda de ci, do, ce, cuando, per ce, como, o cuanto. La corelatas de glosa es ordinada en un modo simil a los de esperanto:

### Preposadas

### Numeros
Esta table usa un punta (.) per indica grupos de tre zeros.

## Parola usosa
:Saluta! Ave! = Alo!
:Bene-veni! = Bonveni!
:Place! = Per favore!
:Pardo! Penite! = Pardona!
:Tu nima es qo? = Ce es tu nom?
:Mi nima es... = Me nom es...
:Qo-lo mi es? = Do me es?
:Qanto? = Cuanto?
:Qe tu pote dice Glosa? = Tu parla glosa?
:Mi ne logi. = Me no comprende.
:Gratia. = Grasias.
:Zero problema / No-gravi. = No problem.
:A tu sani! = A tu sania!
:Boni fortuna! = Bon fortuna!
:Es u boni di. = Es un bon dia.
:Mi amo tu. = Me ama tu.
:Vale. = Adio.
:Qo(-id) es u-la? = Ce es acel?
:U-la es... = Acel es...
:Qo-mode iti vi? = Como tu es?
:Boni mana! = Bon matina!
:Boni vespera! = Bon sera!
:Boni nokti! = Bon note!
:Boni kli/Plu boni sonia. = Bon dormi/bon sonia.
:Mi ne pote detekti u defekti. = Me no pote trova un era.
:Boni = Bon
:Ki(ne) = Move, vade
:U feli(s) = Un gato/la gato
:Plu feli(s) = Gatos
:Kanis = Can
:Sui = Porco
:Bovi = Bove
:Equs = Cavalo
:Rana = Rana
:Avi = Avia
:Apis = Abea
:Aranea = Arania
:Piski = Pex

## Esemplo
Na parenta in Urani; na volu;
tu nima gene revero.
Tu krati veni;
tu tende gene akti
epi Geo homo in Urani Place;
don a na nu-di na di-pane;
e Tu pardo na plu mali akti.
Metro na pardo mu;
qui akti mali de na.
E ne dirige na a plu moli ofere;
sed libe na ab mali.
Ka Tu tena u krati, u dina 
e un eufamo pan tem.
Amen.

## Lia esterna
* Loca ueb ofisial de Glosa
* Vici en Glosa
* U Glosa jurnali